**ΕΛΛΗΝΙΚΗ ΔΗΜΟΚΡΑΤΙΑ ΠΕΡΙΦΕΡΕΙΑ ΗΠΕΙΡΟΥ**

**ΠΕΡΙΦΕΡΕΙΑΚΗ ΕΝΟΤΗΤΑ ΘΕΣΡΩΤΙΑΣ**

**Δ/ΝΣΗ ΑΓΡΟΤΙΚΗΣ ΟΙΚΟΝΟΜΙΑΣ & ΚΤΗΝΙΑΤΡΙΚΗΣ ΤΜ. ΠΟΙΟΤΙΚΟΥ & ΦΥΤΟΫΓΕΙΟΝΟΜΙΚΟΥ ΕΛΕΓΧΟΥ**

Ηγουμενίτσα,

04 Σεπτεμβρίου 2025

ΔΕΛΤΙΟ ΤΥΠΟΥ

Έναρξη δολωματικών ψεκασμών αντιμετώπισης του δάκου της ελιάς

Η Διεύθυνση Αγροτικής Οικονομίας και Κτηνιατρικής Π.Ε. Θεσπρωτίας ανακοινώνει, υπό την προϋπόθεση των κατάλληλων καιρικών συνθηκών, την έναρξη δολωματικών ψεκασμών για την αντιμετώπιση του δάκου, την Δευτέρα **08 Σεπτεμβρίου 2025**. Ο ψεκασμός θα πραγματοποιηθεί σε ορισμένες κοινότητες της Π.Ε. Θεσπρωτίας από αυτές που έχουν ενταχθεί στο πρόγραμμα Δακοκτονίας. Οι Κοινότητες στις οποίες θα γίνει εφαρμογή αναφέρονται στο πρόγραμμα δολωματικών ψεκασμών, που θα αναρτηθεί στον επίσημο διαδικτυακό ιστότοπο της περιφερειακής ενότητας Θεσπρωτίας: [www.thesprotia.gr/](http://www.thesprotia.gr/)

Γνωστοποιείται επίσης, ότι το αναλυτικό πρόγραμμα ανά συνεργείο ψεκασμού θα κοινοποιείται εγκαίρως στις εκάστοτε τοπικές κοινότητες που αφορά, για την καλύτερη ενημέρωση των ελαιοκαλλιεργητών.

**Επισημαίνεται ότι:**

1. Οι ελαιοκαλλιεργητές καλούνται τις ημέρες των ψεκασμών να ανοίξουν τυχόν περιφραγμένα κτήματα για να υπάρχει πρόσβαση των συνεργείων ψεκασμού.
2. Οι ελαιοκαλλιεργητές οφείλουν να έχουν καθαρίσει τα αγροτεμάχιά τους από διάφορα εμπόδια και ζιζάνια, ώστε να είναι προσβάσιμα και ασφαλή για τα συνεργεία ψεκασμού.
3. Οι ελαιοκαλλιεργητές παρακαλούνται να παρευρίσκονται στα κτήματά τους για την καλή εφαρμογή των ψεκασμών και να αναφέρουν **εγκαίρως** στην Υπηρεσία μας οποιοδήποτε πρόβλημα υποπέσει στην αντίληψή τους.
4. Οι κτηνοτρόφοι καλούνται να απομακρύνουν τα ζώα τους από τα ψεκαζόμενα αγροτεμάχια.
5. Οι μελισσοκόμοι οφείλουν να μεριμνήσουν για την προστασία των μελισσοσμηνών.
6. Οι βιοκαλλιεργητές οφείλουν να οριοθετούν με διακριτό τρόπο τους ελαιώνες τους, όπως προβλέπεται. Σε περίπτωση της μη ύπαρξης της ειδικής σήμανσης που προβλέπεται, οι εργολάβοι ψεκασμού δεν φέρουν καμία ευθύνη. Για περισσότερες πληροφορίες, οι ενδιαφερόμενοι μπορούν να απευθύνονται στη ΔΑΟΚ ΠΕ Θεσπρωτίας, στα τηλέφωνα 2665360160 και 2665360162 και στα emails [v.anagnostopoulos@php.gov.gr](mailto:v.anagnostopoulos@php.gov.gr) και [th.zaravoutsis@php.gov.gr](mailto:th.zaravoutsis@php.gov.gr)

**Από τη Δ/νση Αγροτικής Οικονομίας & Κτηνιατρικής ΠΕ Θεσπρωτίας**